המצב הקשה בחופי הכנרת לאחר שהועברו להיות תחת אחריות איגוד ... | כנסת פתוחה
י"ז תמוז תש"ע, 29/06/2010 11:00
המצב הקשה בחופי הכנרת לאחר שהועברו להיות תחת אחריות איגוד ערים כנרת. הצעה לדיון מהיר של ח"כ אורלי לוי אבקסיס. ישיבה של ועדת הפנים והגנת הסביבה בתאריך י"ז תמוז תש"ע, 29/06/2010 11:00 ח"כים נוכחים
נוכחות: 23%השנה: 32%
נוכחות: 2%השנה: 3%
נוכחות: 1%השנה: 0%
‏יום שלישי, י"ז בתמוז התש"ע (‏29 ביוני, 2010), שעה 11:00
1.הצעה לסדר היום (דיון מהיר): המצב הקשה בחופי הכנרת לאחר שהועברו להיות תחת אחריות איגוד ערים כנרת, של חה"כ אורלי לוי אבקסיס
סיגל בלומנפלד-מנהלת תחום תשתיות, המשרד להגנת הסביבה
אשר גרנר-ראש אגף לרישוי עסקים ואתרי רחצה, משרד הפנים
יוסף ברון-ממונה מחוז הצפון, משרד הפנים
גידי פרידמן-ממונה רשויות במחוז הצפון, משרד הפנים
צבי רבהון-סגן מנהל אגף תשתיות ושימור קרקע, משרד החקלאות ופיתוח הכפר
רם ליסטמן-סמנכ"ל בכיר תפעול תקינה ואיכות השירות, משרד התיירות
יוסי ורדי-יו"ר איגוד ערים כנרת וראש המועצה האזורית עמק הירדן
צבי סלוצקי-מנכ"ל רשות ניקוז ונחלים כנרת, מינהלת הכנרת, איגוד ערים כנרת
פנחס גרין-מנהל מינהלת הכנרת, איגוד ערים כנרת
עו"ד חיים שטרן-יועץ משפטי, רשות ניקוז ונחלים כנרת, מינהלת הכנרת, איגוד ערים כנרת
גיורא שחם-מהנדס, יועץ לרשות ניקוז ונחלים כנרת, מינהלת הכנרת, איגוד ערים כנרת
דנה בכר-מהנדסת, אגף חופים, רשות ניקוז ונחלים כנרת, מינהלת הכנרת, איגוד ערים כנרת
אבנר סלח-עיריית טבריה, חבר באיגוד ערים כנרת
צלאל זיטם-דובר, איגוד ערים כנרת
פיני קבלו-סמנכ"ל מרכז השלטון המקומי
משה רוטר-יו"ר עמותת חופי צפון הכנרת, מנהל חניון דוגה
ניר פפאי-החברה להגנת הטבע
משה פרלמוטר-רכז חופים ומים, החברה להגנת הטבע
גיתית ויסבלום-קשרי ממשל, החברה להגנת הטבע
הראל עמית (מתמחה)
הצעה לסדר היום (דיון מהיר): המצב הקשה בחופי הכנרת לאחר שהועברו
להיות תחת אחריות איגוד ערים כנרת
צהרים טובים. אני מתכבד לפתוח את ישיבת ועדת הפנים והגנת הסביבה. על סדר היום המצב הקשה בחופי הכנרת לאחר שהועברו להיות תחת אחריות איגוד ערים כנרת, הצעה של חברת הכנסת אורלי לוי אבקסיס.
בדרך כלל כאשר מגיעה אלינו מנשיאות הכנסת הצעה לדיון מהיר, ועל-פי התקנון, אנו משתדלים לקיים את הדיון מהר ככל האפשר. זאת בקשה של היוזמת חברת הכנסת אורלי לוי אבקסיס. מייד נאפשר לה לומר את דבריה בפתח הדיון הזה, אולם אבקש קודם כול לראות מצגת במשך 5 דקות. בבקשה.
בוקר טוב. אני יושב-ראש איגוד ערים כנרת וראש המועצה האזורית עמק הירדן. בוקר טוב לחברת הכנסת אורלי לוי אבקסיס. ראשית, אני רוצה להודות ליושב-ראש הוועדה על קיום הדיון.
גם לחברת הכנסת אורלי לוי אבקסיס שהיא היוזמת של הדיון הזה.
בוודאי, בראש ובראשונה לה.
הדיון הזה חשוב לנו, קודם כול כי אנו לא רק סבורים אלא גם יודעים שכותרתו שגויה והמצב בחופי הכנרת טוב יותר מאשר היה בעבר, ויהיה עוד טוב יותר בעתיד. את זה כולנו צריכים לזכור.
לא אדבר כאן בהרצאה ארוכה על כל מה שהכנו. אם זה יעניין אתכם, חולקה לכם חוברת.
היוזמה להקמת האיגוד, שהחלה בהחלטת ממשלה והוכנה כהצעת חוק סביב השולחן הזה – חבר הכנסת דב חנין היה אחד הפעילים המרכזיים, ואני מודה לו על כך – נבעה מן העובדה שסביב הכנרת יש 29 גופים בעלי מעמד סטטוטורי שיש להם יד ורגל. הם לא בדיוק מדברים ביניהם, אין ביניהם תיאום, ולפעמים יש גם ניגוד אינטרסים – ג'ונגל גדול. לכן סברנו שהיוזמה הזאת נכונה. היינו מעורבים ביוזמה והגענו באפריל 2008 לקריאה שנייה ושלישית של החוק שמכוחו קם האיגוד.
האיגוד קם בספטמבר 2008 והוא קיים רק תקופה קצרה. אני לא מכיר שום גוף שלטוני שבתקופה כל-כך קצרה עשה כל-כך הרבה. מי שיעיין בחוברת יראה את מהות הפעולות והפעילות שהצלחנו לעשות בתקופה כל-כך קצרה.
לדוגמה, מינהל מקרקעי ישראל, שהוא בעל הקרקע, במשך עשרות שנים לא נקט יוזמה ולא עשה. אנחנו באנו לשטח ומצאנו מציאות קשה מאוד, מורכבת מאוד, כאשר עד היום אין לאיגוד ערים כנרת זכויות בקרקע.
אני מציע שנדלג על המצגת. תשמע את הדברים ואחר-כך תוכל להגיב, כדי שלא נחזור על הדברים פעמיים.
אסיים אולי בכמה נתונים פשוטים שחשוב לי שהוועדה תדע אותם. האיגוד מתוקצב על-ידי אוצר המדינה במסגרת ספר התקציב. הכסף מגיע דרך משרד הפנים. בשנת 2008 כאשר קם האיגוד היקף התקציב עמד על 9.8 מיליון שקלים. היה ברור שגם בשנת 2008 וגם בשנת 2009 ייעשו הרבה מאוד פעולות הכנה. בשנת 2010 אנו כבר עם תקציב מקוצץ.
קיבלתם אותו?
עדיין לא. התקבל חלק מן התקציב בלבד, אבל אני מעריך שנקבל את כולו.
המשימות שעומדות לפנינו הן הרבה מעבר לזה. פנינו למשרד האוצר וביקשנו תקציב תוספתי של עוד כ-14 מיליון שקל, כדי שנוכל לעמוד במטלות שלנו, בעבודה שלקחנו על עצמנו.
צריך להבין שנדרשת עבודת הכנה גדולה מאוד כדי שאיגוד ערים כנרת יוכל לפעול. לדוגמה, התקבלה החלטה ביוזמתנו במועצה הארצית לתכנון ובנייה, הוראה להקמת צוות תכנון לשינוי תמ"א 13. אי אפשר לתקוע בחופי הכנרת ולו ברזל אחד, כי אי אפשר להוציא היתר בנייה לשום פעולה מכוח חוק התכנון והבנייה. לכן הוקם צוות והאיגוד משקיע בזה מתקציבו 1.5 מיליון שקל השנה, וימשיך להשקיע כי זאת הדרך היחידה לשנות את המציאות הסטטוטורית, כדי שאפשר יהיה לשנות את המציאות בכנרת.
כולנו לא מרוצים מן המציאות בכנרת, אין בזה חדש. אנחנו קמנו ופועלים כדי לשנות את המציאות הזאת בשלושה נושאים.
השכבה הראשונה, המקרקעין. כל עוד לא יוסדרו הזכויות של האיגוד במקרקעין לא נוכל לפעול.
השכבה השנייה, לא נוכל להוציא מכרזים לתפעול החופים כפי שהחוק קובע, ואנחנו נעבוד על-פי החוק. לא נוכל לפתח שום דבר, אפילו לא להעמיד עמדת שומר, כי אין תב"ע שמכוחה אפשר להוציא היתר בנייה.
והשכבה השלישית היא השכבה התפעולית, והיא המורכבת ביניהן – איך פועל חניון חוף, אילו שירותים צריך לתת בו, בעד איזה מחיר, מה לא לשלם, מה כן לשלם. קבענו סל שירותים שהוא היעד שלנו, שכל זכיין שיזכה במכרז מחויב לתת אותם.
בסך הכול נעשתה עבודה רבה מאוד. אני מבקש להעיר עוד שתי הערות ובזה לסיים.
צריך לזכור שמאחורי ה"עליהום" על האיגוד עומדים כמה גופים פרטיים שכתוצאה מפסקי-דין חלוטים נאלצו לצאת ממקטעי החוף שלהם. האיגוד נכנס לשם ולקח את המקטעים הללו לתפעול עצמי של האיגוד. זאת לא כוונתנו. אנחנו צריכים להוציא מכרזים. כאשר התנאים יבשילו המכרזים ייצאו. האנשים האלה, שבאמת השקיעו חלק גדול מחייהם לקיום החוף ולפיתוחו, ואין לי שום טענה אליהם, רק בית-המשפט קבע שהם צריכים לצאת משם, הם יעשו הכול כדי להכפיש את האיגוד ולהוכיח שהאיגוד לא צריך היה לקום ושהוא עובד לא נכון.
היעדר תב"ע לא מונע מכם לנקות את החוף.
תיכף אגיד על זה מילה. אין ויכוח בכלל, אין שום הסבר ואין מילים – חופי הכנרת צריכים להיות נקיים, ולא חשוב איך ועל-ידי מי, וזה יהיה, כי זה חלק מן המטרות שלנו.
עכשיו זה לא קיים. עשיתי "סובב כנרת", דרך אגב.
היתה תקלה שאנחנו לוקחים עליה אחריות. 8 ימים לפני ליל הסדר האיגוד נאלץ לקחת על אחריותו 3 חופים במזרח הכנרת. ההתארגנות שם היתה בעייתית מאוד, ומספיק שמצלמה אחת היתה שם אז תמונה מחליפה אלף מילים.
אין על כך דיון. זאת אחריותנו המלאה. זה יהיה, ואני אזמין אתכם. ביקשתי גם מיושב ראש הוועדה שהוועדה תערוך סיור ותראה מציאות שונה, עם כל הקושי, ולא אלאה אתכם מה עַם ישראל עושה בחופים, איזה ונדליזם. אבל זאת האחריות שלנו ואנחנו נקיים אותה.
תודה רבה. חברת הכנסת אורלי לוי אבקסיס, בבקשה.
הקשבתי לדברים שנאמרו ואני חייבת קודם כול לשים דברים על השולחן, שחלילה וחס לא יתפרש כאילו אני עושה דברו של מישהו. קיבלנו גם שיחות טלפון כביכול אני מריונטה של מישהו. אינני מכירה את הזכיינים הפרטיים, אין לי איתם שום קשר, לא היה לי, וגם בזמן הזה לא נוצר שום קשר פרטי. אני לא מכירה אותם באופן אישי. אולי דווקא את חלק מאנשי איגוד ערים כנרת אני כן מכירה באופן אישי, אבל כאן צריך להפריד בין החובה שלי, החובה הציבורית, ובין ההכרות האישית עם האנשים. כאן אני עושה הפרדה, ויש אנשים שכעסו עליי בשל כך. אני חייבת להגיד שבאיזה אופן – וייתכן שזה לא כשר ולא טוב – ניסו להפעיל עליי לחצים. אבל את זה אני שמה בצד.
אני רוצה לשים כאן על השולחן – אמרת: מראה עיניים טוב מאלף מילים – ממראה העיניים שלי. לקחתי יום חופש. הציעו לי מאיגוד ערים כנרת לערוך איתם סיבוב אך סברתי שזה יהיה לא ראוי ולא נכון ובסיור כזה אני אלך לאן שיוליכו אותי ואראה את מה שניקו לפני שהגעתי וזה לא ישרת את המטרה. לכן באחד מימי החופש שלי ערכתי סיור בחופי הכנרת, וגם צילמתי בפלאפון, ובדקתי בעיניי, כך שאף אחד לא ייתן לי נתונים כאלה או אחרים.
חברים, ראיתי חופים סגורים, חופים שכילדה הייתי רגילה לבקר מהם. כעת גם אין לי יותר מדי זמן, אבל ראיתי חופים סגורים. חוף "לבנון" היה סגור והשומר אמר לי שהוא פתוח רק בסופי שבוע. חבל, כואב הלב.
אולי למען הסדר הטוב תגידי לנו באילו ימים זה היה.
תגידי לנו תאריכים כדי שיוכלו להתייחס.
הייתי בחוף "לבנון", בחוף "חלוקים" ובחוף "האון". הייתי בכל הנתיב הזה. אני כבר לא זוכרת את שמות כל החופים.
מה זה חוף "האון"? אני לא מכיר.
החוף שמחובר לקיבוץ האון.
החוף הזה איננו באחריות האיגוד.
לכן סברתי שטוב שהיא תזכיר שמות ותוכלו להתייחס.
חוף "עין גב" גם לא נמצא באחריותכם?
לא. יש 14 מקטעי חוף שהחוק קבע שהאיגוד אחראי לניקיונם והפעלתם. חוף "חלוקים" נמצא באחריותנו.
וחוף "גופרה"?
אני מבקשת להסביר דבר פשוט. כשראיתי כצופה מן הצד את השמחה הגדולה מאוד על שהורידו מחסומים ואמרו "עכשיו החוף נגיש לכולם", היתה כאן מטרה מסוימת. אין בכוונתי להגיד שהפתרון הנכון הוא הפעלה על-ידי זכיינים. אני סבורה שהזכיינים הפרטיים הם לא הפתרון. נתנו לכם את הקרדיט, את המנדט לטפל באותם חופים על מנת להנגיש אותם לכל עם ישראל, גם למי שאין הפרוטה מצויה בכיסם.
אולם כאשר אנו באים לבדוק את זה בשטח – ואני בדקתי את זה בשטח – מסתבר שמי שאין לו אפשרות לשלם 55 שקלים ויותר, וזה מגיע עד למעלה מ-100 שקלים עבור חניה, לא יכול ליהנות מחופי הכנרת. שלא לדבר על מצב חופי הכנרת היום. כנראה שלזכיין פרטי היה אינטרס כלשהו לנקות את המקום כדי להוות גורם משיכה לאנשים שיבואו וישלמו מכיסם. המחירים אז ועכשיו כמעט זהים, אבל בעבר היו נותנים שירותים מסוימים, היו שם מקומות מוצלים שהיום לא ראיתי. כאן בצילום אני רואה מקום מוצל, אבל אני לא ראיתי מקומות מוצלים כאשר ביקרתי שם, לא ראיתי את כל הצלונים למיניהם. מסתבר גם שבחלק מן המקומות יש גם זכיינים פרטיים שמשכירים כיסאות. אין בלבי עליהם, אם הם מוצאים את מקום פרנסתם שם יופי. הבעיה מה קורה עם אדם שמגיע לשם ואין לו כסף לשכור כיסא ב-30 שקלים אלא רוצה רק למצוא מקום להושיב את הילדים שלו כדי שייהנו מן הים. מה קורה אתו?
אני מבקשת לקרוא לכם מכתב שכתב אדם שרציתי מאוד שיגיע לישיבה הזאת אך הוא החליט לא להגיע, כנראה כי הופעלו עליו לחצים.
"ב-25 השנים האחרונות אני חי, נושם ועובד בחוף גופרה שליד הכנרת. אני מאמין כי לעם ישראל מגיע להגיע לכנרת ללא תשלום ולקבל את השירות הטוב ביותר. אני מאמין כי מישהו חייב לשלם עבור שירות זה. עד כה, מי שמימן את השירות היו מפעילי החופים, שגבו תשלום בכניסה ובעזרתו נתנו את השירות הטוב ביותר שהם יכלו לתת". בהמשך הוא כותב שהוקם איגוד ערים כנרת, נחקק חוק, הוקצבו מיליונים והפעילות התחילה.
"איגוד ערים כנרת, מכוח החוק, השתלט על שטח של 300 מטרים לתוך הים עד כביש סובב כנרת. איגוד ערים כנרת סגר את כל החופים אשר היו פתוחים חינם או בתשלום לרשות הציבור ("שיטים", "כורסי", "דיאמונד הד", "צאלון" וכדומה). איגוד ערים כנרת במכוון מתעלם מהעשבייה (גומא, סוף, קנה, שיטים) ההולכת ומשתלטת על שטח נסיגת המים. בעקבות זאת חופים רבים לא ניתן בהם להיכנס לים".
נכון, יש צמחיה שמונעת כניסה לים, בדקתי את זה. הלכתי, ראיתי, בדקתי. גם לא צריך לנסות להיכנס לשם, מספיק לראות בעין, ואתה יכול לתקן אותי אם אני טועה. העשבייה שם משתלטת.
את לא טועה, אבל חלק מן הדברים שהכותב כתב פשוט לא נכונים עובדתית. אבל לא אתווכח. כל אחד כותב מה שהוא רוצה. צריך לבדוק את העובדות. לא מכתבים.
"איגוד ערים כנרת מול עדשות מצלמות הטלוויזיה הזיז מחסומים". הוא מדבר כאן על מסיבת העיתונאים, שציינתי אותה, שכולנו ראינו ושמענו גם ברדיו 'קול רגע'. כאשר השתתפתי שם בתוכנית יומית תקפנו את הזכיינים ואמרנו שבאמת צריך לפתוח את החופים לכולם. רדיו "קול רגע" עם חיים הכט ואנחנו היינו בין נושאי המאבק, להחזיר את הכנרת לאנשים ולקחת אותה מן הזכיינים. אולי שגינו כאן ואולי אנו צריכים להכות על חטא, אינני יודעת, אבל לאור מה שאני רואה הדברים לא בסדר.
"בכניסה לחופי 'לבנון' ו'חלוקים' איגוד ערים כנרת התחיל לגבות כסף מכל הנכנס לחופים אלו. איגוד ערים כנרת מנסה להחתים את מפעילי החופים שנשארו על חוזה דרקוני אשר אין הדעת מרשה לחתום עליו".
איזה חוזה דרקוני? אני רוצה לדעת על מה אתם מנסים להחתים שם.
אין שום חוזה דרקוני. תקבלי את החוזה ותגידי אם הוא דרקוני.
"כאשר בעל חוף מסרב לחתום על החוזה, איגוד ערים כנרת פולש לשטח החוף ללא דין וללא דיין ומודיע למפעיל החוף כי הוא מיותר."
אם זה נעשה בצורה הזאת, זה לא בסדר.
אבל אני רוצה להגיד דבר נוסף, וחשוב לי להגיד אותו. כאשר נתקבלה ההחלטה הזאת נקבע שאפשר לגבות עבור חניה במטרה להסדיר את המקום, אבל אם החניה הזאת היא האפשרות היחידה של אדם להניח את הרכב שלו ולהגיע לחוף אז אסור לגבות עבור חניה, ואת זה קבע גם משרד הפנים. הגעתי עם האוטו שלי וראיתי שמחיר הכניסה לחוף הוא 80 שקלים. שאלתי אם אני יכולה לחנות בחוץ, אבל שם הוצב שלט ענקי של אזור קנס מוגדל, 750 שקלים שיוטלו על מי שיחנה שני מטרים מחוץ למגרש החניה. אני טועה? אין חופים שהחניה בהם עולה 80 שקלים?
אל תגיד לי "יכול להיות". זה היה. ראיתי במו עיניי, ואזור קנס מוגדל של 750 שקל למי שלא חונה באותה חניה ב-80 שקלים.
אגיב על כל מה שאת אומרת. יכול להיות. אם יש דברים לא תקינים, נתקן אותם. אבל מה שכתוב כאן פשוט לא נכון.
אני מציע שתציפי את כל הדברים אחד לאחד. לכן נמצא כאן יושב-ראש האיגוד ומזכיר האיגוד והם ישיבו תשובות.
החופים לא נקיים. התשלום בכניסה לחופים עבור דמי חניה גבוה מדי, שאפילו בתל-אביב באזורים הכי דחוסים לא גובים מחירים כאלה. אתה לא יכול להגיע לחוף אם אתה לא מחנה את הרכב שלך במקום הזה. היה שם שומר בודד נחמד מאוד. אמרתי לו: אני רוצה רק לטבול 10 דקות במים ולצאת. הוא כנראה לא זיהה אותי. הוא אמר לי: לא כדאי לך, תסתובבי ותלכי, כי תצטרכי לשלם את המחיר המלא גם עבור 10 דקות. זה המשמעות של הנגשת חופי הכנרת לציבור הרחב?
באיזה חוף זה היה?
זה היה בשני חופים, בחוף "חלוקים" ובאחד החופים הרחוקים יותר. יש לי צילומים. אני לא זוכרת כרגע את השם, או "מעגן" או חוף אחר. הסתובבתי בכל החופים וחלק מהם גם צילמתי.
חוף "מעגן" איננו באחריות האיגוד.
אני כבר לא זוכרת, אבל זה חוף באחריות האיגוד כי היה שם השלט שלכם.
גם מבקר המדינה וגם משרד הפנים נתנו דעתם לעניין הזה, ואני מצטטת מהודעת שר הפנים: "ככלל, אין מניעה לגבות דמי חניה עבור כניסה למגרש חניה הנמצא סמוך לחוף, ובלבד שאין בכך כדי לחסום כליל את הנגישות לאותה רצועת חוף בדרך סבירה אחרת. במסגרת זאת יש להקפיד כי אין מדובר ביישום לא נאות של אפשרות זו, בדרך שתתנה את השימוש בחוף הים בתשלום דמי חניה ותשמש הלכה למעשה כגביית דמי כניסה שלא כדין". זה מה שקורה בפועל. וממשיך כותב המכתב ומוסיף: כפועל יוצא עמדת משרד הפנים היא, כי מקום שאין אליו תחבורה ציבורית, או במקום שצריך ללכת מרחק רב לחוף, כשאתה צריך להגיע עם הרכב שלך ולהנגיש אותו למשפחה אתה נדרש לשלם המון כסף. כאן אין שירותים, אין ניקיון ונגבה כסף. בעבור מה?
איגוד ערים כנרת קיבל 30 מיליון שקלים ב-3 השנים האחרונות. לאן הלך הכסף?
יש לך דוח. אם תקראי, תדעי. אי אפשר רק לשאול.
תודה רבה. הגשתם לנו את הדוח הזה רק עכשיו ולוקח קצת זמן לקרוא.
אני לא בא בטענות. אני מציע לך ללמוד.
הבנתי שבכסף הזה האיגוד קנה ספינה בעלות של מיליון שקל. כמה טיולים ערכתם לרודוס כדי ללמוד איך להפעיל חופים?
לא נסעתם לשום מקום כדי לבדוק כמה זה עולה? נבדוק את זה. נבקש את הדוחות.
את מערבבת כאן בליל של רכילות והופכת אותה לעובדות.
אנשים מטעם הרשות נסעו לרודוס?
לא יצאנו ללמוד שום דבר בעולם הגדול, כי בכנרת הכול שונה.
כמה פקחים יש? אני יודעת שחלק מכם יצאו על חשבון המינהלת לחוץ-לארץ כדי ללמוד איך מפעילים חופים.
לרודוס?
אולי למקום אחר. אולי לא לרודוס.
למה סתם להגיד דברים ולהכפיש ארגון ואחר-כך להגיד שאת לא יודעת? לא עושים דבר כזה.
גם לא משקרים בוועדה.
לא נסעתם לשום מקום?
אני לא נסעתי. מר פנחס גרין יגיד לך מי נסע, אבל לא נותנים לו לדבר.
הוא אומר שאף אחד לא נסע.
תקשיבו לתשובות. יש כאן אדם שיודע על מה מדובר.
חברת הכנסת אורלי לוי אבקסיס, בואי נמקד את הדברים. אם גובים כסף או לא גובים, אם מנקים או לא מנקים, חניה או לא חניה, טיפוח חופים או לא טיפוח חופים – על זה אין ויכוח. זה הנושא שעומד על סדר היום. אם את טוענת שייתכן שהיה שימוש לא נכון בתקציב שהרשות קיבלה, אם בנסיעות לחוץ-לארץ או אינני יודע מה, לכן קיבלנו את החוברת הזאת. תעברי עליה ויש די גורמים שיוכלו לבדוק ולטפל בעניין הזה. כרגע לא הייתי נכנס לזה.
אתה צודק. אבל אם אין להם די כסף לנקות את החופים ולדאוג שהצמחייה לא תשתלט על החוף אז צריך לראות לאן הכסף הלך.
מי אמר לך שלא היה די כסף לנקות? בואי נשמע אותם. אני מבקש תשובות.
וגם לגבי אזורי הקנס המוגדל. אם אדם לא חונה בחניה בעלות 80 שקלים הוא נדרש לשלם קנס של 750 שקלים.
בבקשה, רבותי, מי משיב על הטענות?
אני מנהל מינהלת הכנרת ומשמש כנציג רשות ניקוז כנרת במועצת איגוד ערים כנרת.
השבוע זה פרשת השבוע שלך אז אתה בכותרות ...
אני רוצה להתייחס לשני נושאים מבין אלו שהעלתה חברת הכנסת אורלי לוי אבקסיס. ראשית, באשר לנסיעה לחוץ-לארץ, שזה שטות שמישהו כתב בעיתון. היתה נסיעה שארגן ועד העובדים, שיט בים התיכון. הוא לא קשור ללימוד של שום נושא. הטענה שנסעו ללמוד מה נעשה בחופים אחרים, אותה מישהו המציא. אף אחד מן הארגון לא נסע ללמוד מה נעשה בחופים אחרים. זה נקודה אחת.
צריך להגיד שלשם רכישת הספינה נסע מהנדס לראות את הספינה. תגיד, אין כאן שום בושה.
זה לא קשור לניהול החופים. הספינה נרכשה במספנה באנגליה ובמסגרת הרכישה נסעו לבדוק אותה, גם אנשי רשות הספנות והנמלים. זה חלק מן המפרט של הספינה. זה לא קשור ללימוד ברודוס כיצד מנהלים חופים. לא למדנו שום דבר ברודוס.
רק נהניתם ברודוס ...
זה לא קשור. ועד העובדים ארגן שיט, 4 ימים בים התיכון.
תתייחסו לנושא הניקיון בחופים, החניה והקנסות המוגדלים.
באשר לצמחייה ברצועה שאנו קוראים לה רצועת ירידת המפלס, רצועה שהולכת ומתייבשת ככל שהמפלס יורד ומתפתחת בה צמחייה שבאמת מקשה על המתרחצים – לרצועה הזאת יש השפעה על המערכת האקולוגית של כל הכנרת. אנשי המעבדה לחקר הכנרת, שהם האורים ותומים שלנו באשר לשמירת איכות המים בכנרת, לא מאפשרים לגעת בצמחייה הזאת. היא מהווה בית גידול לבעלי-חיים ימיים וכל פעולה שעושים בשטח שנחשף, למעשה נוסעים עם כלים כבדים בתוך שטח שהוא כרגע יבש אבל בעצם יתמלא במים, בעוד שנה אני מקווה שיהיה כבר רטוב. הערעור של התשתית הטבעית של החוף משפיע לרעה על איכות המים ולכן באופן עקרוני חל איסור לבצע עבודות ברצועה הזאת.
אנחנו רוצים לבצע שם עבודות.
אם כי באזורים מסוימים, בתיאום עם המעבדה לחקר הכנרת ועם הגורמים האחראים, אנחנו מאפשרים לפתוח מקטעים מסוימים, או בחופים מוכרזים אפילו את כל רצועת החוף המוכרז. זה נעשה בבקרה, אבל בגדול הדבר הזה אסור.
אלה לא הנושאים שחברת הכנסת אורלי לוי אבקסיס התייחסה אליהם.
התייחסתי רק לשני הנושאים הללו.
זאת אחת מן השאלות ששאלתי. יש לי שאלה נוספת. למה הזכיינים של הקיבוץ נשארו במקומם וכל הזכיינים הפרטיים האחרים הוצאו החוצה?
אאפשר לענות, אבל אני מציע שנשמור על הסדר. תמשיך אתה ואחר-כך מר יוסי ורדי ישלים את התשובות.
יש שאלה שלא קיבלנו עליה מענה, על הקנס המוגדל ודמי הכניסה לחניה.
כרגע אנו מפעילים, כפי ששמעתם כאן, 7 חופים שבהם האיגוד נכנס להפעלה עצמית מאחר ו-3 המפעילים הקודמים נאלצו לעזוב את החופים מכוח החלטות בתי-המשפט. אלה החופים "חלוקים", "לבנון" ו"כורסי".
והאחרים פשוט סגורים. נכון?
לא, אף חוף לא סגור.
ייתכן שביום ובשעה שבאת סגרו את החוף.
אמר לי השומר שפותחים את החוף רק בסופי השבוע.
אין דבר כזה. אני לא יודע בדיוק באיזה נקודת זמן היית ומה היה אבל בעיקרון אין דבר כזה.
הייתי ביום חמישי בחוף "לבנון".
בחוזים ה"דרקוניים" האלה רשום שהחופים פתוחים גם בקיץ וגם בחורף ואף אחד לא סוגר אותם.
מדובר על חופים בבעלות שלכם ובאחריות שלכם, אתם מפעילים את החוף. ביום חמישי לפני שבועיים החוף היה סגור. אמר לי השומר שהחוף מופעל רק בסופי השבוע.
אין דבר כזה. לא יכול להיות. אני צריך לבדוק את זה, אבל אנחנו לא סוגרים את החופים. יש שם קוּפאים כל השבוע.
חברת הכנסת אורלי לוי אבקסיס אומרת שהיא היתה שם והחוף היה סגור.
נבדוק את זה. אם זה היה, זה לא צריך להיות.
ניקח פרטים על התאריך והשעה.
בסוף ה-ש"ג יחטוף על הראש ...
בוודאי, כי אין דבר כזה.
השומר היה שם ואמר לי שהחוף סגור, שפותחים אותו רק בסופי השבוע.
אולי הוא החליט על דעת עצמו שזה סגור.
הוא הפנה ל"חלוקים". אלה שני חופים צמודים זה לזה.
נבדוק את זה, אבל באופן עקרוני החופים פתוחים כל השנה. שלושת החופים "לבנון", "חלוקים" ו"כורסי" הופעלו בעבר בצורה נפרדת, היתה כניסה נפרדת ל"חלוקים", ל"לבנון" ול"כורסי". כאשר נכנסנו להפעיל אותם, הפעלנו אותם כחטיבה אחת והכניסה המרכזית היא היכן שהיתה הכניסה לחוף "לבנון" ו"חלוקים". אם את מתכוונת למשהו שהיה סגור, מכיוון "כורסי" – זה סגור.
לא. כשאני פונה ימינה ועוברת את המחסום הגדול, יש עוד מחסום קטן ימינה ל"לבנון". המחסום הזה היה סגור. במחסום הראשון, שהוא המזלג של שלושת החופים הללו, עמד שומר שאמר לי שאני לא יכולה לפנות ימינה כי חוף "לבנון" סגור. שאלתי אם הוא סגור בדרך כלל והוא אמר לי: כן, הוא פתוח רק בסופי השבוע.
זה לא צריך להיות כך. צריך לבדוק את זה. החוף פתוח בכל ימות השבוע.
אני מבקש להעיר שלוש הערות. הדבר הבסיסי הוא, אפשר לבוא בטענות לאיגוד, זה בסדר. לקחנו על עצמנו אחריות.
תנגישו את הכנרת לעם ישראל.
זאת המטרה שלנו. שלא יהיו אי-הבנות, אנחנו רוצים כאן אותו דבר. רק שבמדינת ישראל, קשה: הכול מתנהל כמו ריקוד תימני, צעד אחד קדימה ושני צעדים אחורה. אל תסתכלו מסביב. זה אנחנו.
היה פשוט להוריד את המחסומים לעיני המצלמות. למה המחסומים חזרו?
השאלה הבסיסית שעומדת כאן, כדי לפתוח את הכנרת, שהיא משאב לאומי ומתנת טבע לעם ישראל וליצור נגישות, כדי שנדע לקבל ציבור, עם כל מה שקשור לניקיון ותברואה וביטחון ובטיחות וכל מה שאתם רוצים, מישהו צריך לממן את זה.
קיבלתם 30 מיליון שקל.
זאת שיחה ביניהם או שאנחנו גם מצטרפים?
אדוני היושב-ראש, אני חייב לעזוב ולכן אני מבקש לומר רק משפט אחד. במקרה הזה אני סבור שיהיה נחמד וחשוב שהוועדה תצא לסיור כדי לראות את הדברים. תודה.
יש לי הצעה יעילה יותר, ותיכף אגיד אותה.